Drie mans is vasgekeer toe hulle die lughawe binnegery het en die voertuig is deursoek. Twee olifanttande, wat 8.1 kg weeg en ’n straatwaarde van R200 000 het, is in die voertuig gevind. Die mans is onmiddellik gearresteer nadat hulle nie ’n rede kon verskaf oor hoekom hulle dele van ’n bedreigde spesie besit nie.
Die ondersoek het die polisie na ‘n lodge in Durban-Noord gelei waar nog drie mans in hegtenis geneem is. Daar is beslag op hul voertuig gelê vir verdere ondersoek. Dit is verder ontdek dat die verdagtes in Durban was om ’n koper vir die olifanttande te soek.